Gullruten

For en oversikt over prismottagere det enkelte år, se årstallslenkene nederst på siden

Gullruten er en årlig prisutdeling og utmerkelse for den norske TV-bransjen. Den har blitt utdelt årlig siden 1994.

Utmerkelsen deles ut av Stiftelsen Gullruten, som ble opprettet i 1998 av Norske Film- og TV-produsenters forening, nåværende Virke Produsentforeningen. Styret i Stiftelsen Gullruten oppnevnes av styret i Virke Produsentforeningen. Fastsettelse av kategorier, systemer for vurdering og juryering styres av Gullrutekomiteen, som består av styret og en representant for hver av TV-gruppene TV 2, NRK, Nent Group og Discovery Norway.

 Historikk 

Utdelingen har røtter tilbake til 1984, da prisen Næringslivets Film- og Videodag ble delt ut for første gang i regi av NHO. I 1994 gikk NHO sammen med ITVA (International Television Association) om en årlig festival på Lillehammer. Det ble da delt ut priser under navnet Gullruten og Sølvruten, hovedsakelig innen oppdrags- og reklamefilm, men også til TV-produksjoner. Utdelingen fikk sin nåværende form i 1998, da de norske TV-kanalene startet samarbeid om utdeling og Norske Film- og TV-produsenters forening opprettet Stiftelsen Gullruten. Utdelingen ble flyttet til Bergen, og har siden blitt delt ut i forbindelse med Nordiske mediedager. Samtidig ble prisen mer rettet mot TV-mediet i stedet for reklamefilmer. Den første utdelingen i det nye formatet var Gullruten 1998.

Prisene for reklamefilmer forsvant fra utdelingen etter noen år, og fra Gullruten 2000 framstod Gullruten som en ren TV-pris. Fra og med Gullruten 2009 ble fagprisene innført, en egen utdeling med priser til de bak kamera for «å skjerpe fokuset på den teknisk-faglige og visuelle siden av norsk tv-produksjon».

Etter flyttingen til Bergen og opprettelsen av stiftelsen i 1998, har hovedutdelingen hvert år blitt overført på TV 2. Det første året ble utdelingen holdt i Forum Kino, men har siden 1999 blitt avholdt i Grieghallen. Utdelingen ble ledet av Nadia Hasnaoui de to første årene, det første i samarbeid med Frode Alnæs, før Dorthe Skappel ledet 13 utdelinger fra 2000 til 2012. Siden er den blitt ledet av Henriette Steenstrup og John Brungot (2013 og 2014), Cecilie Steinmann Neess og Jakob Schøyen Andersen (2015), Stian Blipp (2016) og Sigrid Bonde Tusvik siden 2017, sammen med Morten Hegseth fra 2020.

Gullrutens fagpris ble de to første årene arrangert på Ole Bull Scene i Bergen dagen før hovedutdelingen, men har siden 2011-utdelingen blitt arrangert på forskjellige stedet i Oslo noen uker før hovedutdelingen. Enkelte av prisutdelingene er blitt overført på en av TV 2s kanaler, som regel i opptak. Fagprisutdelingen i 2011 ble vist på NRK3 dagen etter utdelingen. Det har vært ulike programledere for hver utdeling.

På grunn av arrangementrestriksjoner under koronaviruspandemien, ble de opprinnelig planlagte utdelingene for 2020 flyttet til et senere tidspunkt og annen lokasjon. Hovedprisene ble delt ut i Clarion Hotel Oslo med begrenset antall publikum tilstede, mens fagprisene ble delt ut i en nettbasert utdeling uten verken publikum eller nominerte/vinnere. Også 2021-utdelingen ble påvirket av pandemien. Hovedprisen ble delt ut i H3 Arena på Fornebu med kun vinnerne tilstede mens fagprisutdelingen var nettbasert.

Produksjonen av Gullruten 2019 ble selv nominert til en pris under Gullruten 2020: beste lysdesign/scenografi/produksjonsdesign (Hilde Aaseth og Petter Dahl Nielsen).

 Klasser Oppdatert foran Gullruten 2023Ved første utdeling, i 1998, ble det delt ut 12 TV-relaterte priser. Alle 12 eksisterer fortsatt med mer eller mindre samme navn. Programleder- og skuespillerprisene var opprinnelig kjønnsnøytrale, men ble i 2002 splittet i kvinnelige og mannlige klasser og slått sammen igjen i 2019. Klassen som opprinnelig het «beste reportasje», har gått gjennom en rekke navne- og innholdsendringer og er i dag erstattet med klassene «beste dokumentarserie» og «beste nyhetssending eller aktualitetsprogram». 

De første årene eksisterte også klassen «årets fagpris», hvor en person i produksjonsmiljøet ble hedret. Denne klassen gikk ut da det ble opprettet en egen fagprisutdeling i 2009 med ni egne klasser til det tekniske miljøet rundt TV-produksjonene. På fagprisudelingen hedres de som står bak kamera og som har bidratt til bransjens faglige utvikling og kvalitet. 

Blant de påmeldte bidragene nominerer en jury først fire kandidater i forkant, og stemmer så fram en vinner som offentliggjøres under utdelingen. Det deles også ut priser i fire spesialklasser hvor Gullrutekomiteen selv kårer en vinner. Disse klassene er «årets nyskapning» og «hedersprisen» under hovedutdelingen, og «årets innovasjon» og «æresfagprisen» under fagprisutdelingen. I tillegg deles det ut en publikumspris hvor publikum på forhånd stemmer fram sin favoritt blant utvalgte TV-personligheter.

På grunn av begrensninger i antall publikum under koronaviruspandemien og siden enkelte priser «bør deles ut i en sal full av bransjekollegaer som unisont reiser seg og hyller dem som har vært med på å skape varige minner for tv-publikum», ble det i 2020 ikke delt ut priser i klassene hedersprisen, årets æresfagpris og årets innovasjon, publikumsprisen.

Per Gullruten 2023 blir det delt ut priser i totalt 49 klasser; 22 under hovedutdelingen og 27 under fagprisutdelingen.

 Nåværende klasser hovedutdelingen 
Klasser som har vært med siden første utdeling (1998)

Klasser som har blitt opprettet etter første utdeling

 Nåværende fagklasser 
Klasser som har vært med siden første utdeling (2009)

Klasser som har blitt opprettet etter første utdeling

 Utgåtte klasser 

 Mestvinnende programmer og personer Enkelte programmer har vunnet flere priser, enten fordelt på flere utdelinger eller flere priser ved samme utdeling. Samme program kan vinne priser både for programsjanger, programleder og skuespiller, så vel som fagpriser. Etter at fagprisene ble innført i 2009, har store produksjoner som dramaseriene Halvbroren, Kampen om tungtvannet og Harry & Charles vunnet syv og seks priser samme år. To av de mestvinnende programmene, Dokument2 og Brennpunkt, er dokumentarserier som ofte viser frittstående dokumentarer som er produsert av eksterne produsenter. 

Mestvinnende programmer
16 priser
 P3 Gull: 2014 (2 stk), 2015, 2016 (3 stk), 2017 (2 stk), 2018, 2019, 2021 (4 stk), 2022

14 priser
 Dokument2: 2000, 2005, 2006, 2007, 2008, 2010 (2 stk), 2011, 2012, 2014 (3 stk), 2016 (2 stk)

10 priser
 Nytt på nytt: 2002, 2003 (2 stk), 2004, 2005, 2006, 2007, 2009, 2011, 2018
 Lykkeland: 2019 (5 stk), 2022 (5 stk)

9 priser
 Skam: 2016 (5 stk), 2017 (4 stk)
 Heimebane: 2018 (5 stk), 2019 (4 stk)

8 priser
 Brennpunkt: 1998, 2002, 2003, 2011, 2013 (3 stk), 2015

7 priser
 Halvbroren: 2013 (7 stk)
 Rådebank: 2021 (7 stk)

6 priser
 Berlinerpoplene: 2008 (3 stk), 2009 (3 stk)
 Harry & Charles: 2010 (6 stk)
 Kampen om tungtvannet: 2015 (6 stk)
 71° nord: 2003, 2005, 2006, 2019, 2020 (2 stk)
 Farmen/Farmen kjendis: 2013 (2 stk), 2017, 2021, 2022, 2023
 Kompani Lauritzen: 2020, 2021 (2 stk), 2022, 2023 (2 stk)

Mestvinnende personer
7 priser
 : 2014, 2015, 2016, 2017, 2019, 2020, 2023

6 priser
 : 2011, 2012, 2014, 2016, 2021, 2022

5 priser
 Anne Lindmo: 2006, 2008, 2010, 2014, 2015

4 priser
 Harald Rønneberg: 2004, 2006, 2015, 2018
 : 2014, 2016, 2019, 2021
 Jon Almaas: 2002, 2003, 2011, 2022
 : 2013, 2015, 2019, 2022
 : 2010, 2013, 2015, 2022

3 priser
 Arne Hjeltnes: 1998 (2 stk), 2000
 Robert Stoltenberg: 2002 (3 stk)
 Anders Baasmo Christiansen: 2007, 2011, 2012
 Truls Svendsen: 2009, 2014, 2015
 Fridtjof Kjæreng: 2011 (2 stk), 2015
 Thomas Seeberg Torjussen: 2011 (2 stk), 2016
 : 2011, 2013, 2016
 : 2011, 2012, 2016
 : 2013, 2014, 2016
 Julie Andem: 2016, 2017 (2 stk)
 : 2009, 2013, 2018
 : 2010, 2016, 2020
 : 2011, 2009, 2021
 : 2014, 2020, 2021
 Else Kåss Furuseth: 2019, 2020, 2021
 Solveig Kloppen: 2005, 2017, 2022
 : 2018, 2021, 2022
 : 2019 (2 stk), 2022
 Gaute Nistov: 2014, 2021, 2023
 : 2017, 2018, 2023

 Programmer som har vunnet flest priser samme år 
7 priser
 Halvbroren: 2013
 Rådebank: 2021

6 priser
 Harry & Charles: 2010
 Kampen om tungtvannet: 2015

5 priser
 Skam: 2016
 Heimebane: 2018
 Lykkeland: 2019
 22. juli: 2020
 Lykkeland: 2022

4 priser
 Borettslaget: 2002
 Koselig med peis: 2011
 Skam: 2017
 Heimebane: 2019
 Kunstneren og tyven: 2021
 P3 Gull: 2021
 Pørni: 2022
 Kids in Crime'': 2023

Referanser

Eksterne lenker 
 

 

Utmerkelser etablert i 1994